Na temelju članka 84. Zakona o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), [151/22](https://www.zakon.hr/cms.htm?id=55120), [155/23](https://www.zakon.hr/cms.htm?id=59863), [156/23](https://www.zakon.hr/cms.htm?id=59089)) te članka 58. Statuta Osnovne škole Hvar, Školski odbor je na 24. sjednici dana 23. siječnja 2025. godine donio:

**PROTOKOL POSTUPANJA U SURADNJI S RODITELJIMA U SLUČAJEVIMA DIJELJENJA SKRBNIŠTVA**

**Članak 1.**

Razrednici trebaju biti upoznati s pitanjima skrbništva učenika te o tome obavijestiti stručnu službu Škole.

U slučaju da roditelji/skrbnici dijele skrbništvo, potrebno je potražiti informacije o stupnju prava (dinamika vidanja, načini dijeljenja skrbništva, oduzimanje skrbništva, uključenost u školski život, suradnja sa stručnom službom i razrednikom).

**Članak 2.**

Pitanje pružanja informacija o učeniku važno je i točno određeno i propisano:

* + informacije o učeniku pružaju se samo zakonskim skrbnicima
  + tzv. „novim partnerima“ roditelja ne smije se davati informacije o učeniku ukoliko i sam nema ta skrbnička prava
  + nužno je obavijestiti stručnoga suradnika, a stručni suradnik nadležne institucije, ukoliko se ne zna tko i kako ostvaruje/ima roditeljska/skrbnička prava
  + roditelje/skrbnike koji imaju dio skrbništva, a ne koriste ga i nikako ili rijetko surađuju sa Školom, dva puta godišnje treba potaknuti na suradnju telefonskim ili pisanim putem
  + kod najave ispisa i prelaska u drugu školu, kao i upisa novih učenika, potrebno je dobiti potpisanu

upisnicu/ispisnicu oba roditelja i tako saznati jesu li suglasni za upis/ispis (ukoliko se ne mogu dobiti informacije za drugog roditelja/skrbnika, javiti to saznanje stručnom suradniku koje će poduzeti nužne korake).

**Članak 3.**

Prilikom ponavljanja razreda ili nužnosti izlaska učenika na popravni ispit, obavezno je ispitati je li i drugi roditelj/skrbnik upoznat s navedenim te u slučaj uključiti stručnog suradnika.

**Članak 4.**

Kod izricanja pedagoških mjera potrebno je obavijesti, pozive i odluke poslati na ime oba roditelja ako se radi o cjelovitoj obitelji ili zasebno svakom roditelju/skrbniku ako se radi o slučaju odvojena života, podjele skrbništva i slično (jednako se odnosi i na slučajeve prijava Centru za socijalnu skrb, policiji i drugim nadležnim institucijama).

**Članak 5.**

Sve navedeno vrijedi i u slučaju težeg kršenja Kućnog reda Škole te bilo kakvog manifestiranja neprihvatljivih ponašanja.

Ovaj Protokol stupa na snagu danom donošenja, a bit će objavljen na Oglasnoj ploči škole.

Predsjednica Školskog odbora

Veronika Vidović

Ovaj Protokol je objavljen na Oglasnoj ploči škole dana 23. siječnja 2025 godine.

Ravnateljica

Nada Jeličić, univ.spec.paed.

|  |  |
| --- | --- |
| **REPUBLIKA HRVATSKA** **OSNOVNA ŠKOLA HVAR**  Kroz Burak 81, 21450 Hvar KLASA: 011-03/25-02/11 URBROJ: 2181-296-01-25-1 Hvar, 23. siječnja 2025.g. |  |